cyanic-selkie/wikianc huggingface dataset:
Pieškalni
Ģeogrāfija
Pieškalni atrodas Gaujas Nacionālā parka ainavu aizsardzības zonā, viena kilometra attālumā no diviem valsts nozīmes aizsargājamiem ģeoloģiskiem dabas pieminekļiem devona smilšakmens atsegumiem: Ērgļu (Ērģeļu) klintīm, kuru viens no nosaukumiem ir Pieškalnu (Pieškaļu) iezis, un Ramātu klintīm. Ciema malā, pie autobusa pieturas, atrodas Zviedru priede.
Ciema centrālo daļu veido vēsturiskās vecsaimniecības "Pieškaļi" ēkas (19./20. gadsimtu mija) un padomju laikos celtās dzīvojamās ēkas: divas divstāvu dauddzīvokļu ēkas un vairākas vienģimeņu ēkas. Uz ziemeļiem no dzīvojamās zonas atrodas bijušā kolhoza "Sarkanais karogs" vistu fermas komplekss, no kura daļu apsaimnieko SIA "Gaižēni", kas 2000. gadā ierīkoja sivēnmāšu kompleksu "Gaujaskalni", bet vairums ēku nav apsaimniekotas. Starp dzīvojamo zonu un vistu fermu atrodas mazdārziņi.
Vēsture
1601. gadā zviedru iekarotās Vidzemes daļas arklu revīzijā pirmoreiz pieminēta Pieškalēju (Pesskallems) sēta ar 1 arklu zemes, kas ietilpa Līvu (Liewennsche) vakā jeb pagastā. Nosaukuma izcelsmi var skaidrot ar teikās vēstīto, ka "šeit dzīvojis karaļa piešu kalējs". Vēlākos vēstures avotos pārādās citi līdzīgi nosaukumi. Pieškaļu (Peskals) vārds minēts 1725. gadā, kur zemnieks ar šādu uzvārdu minēts starp Cēsu pilsmuižas ļaudīm. 1767. gadā pieminētas Pieškalnu (Peeschkaln) mājas. 2. pasaules kara laikā apkārtni šķērsojusi frontes līnija, tuvējos mežos atradušās vācu pozīcijas. Mūsdienu apdzīvotā vieta sākusi veidoties 20. gs. 50. gados, kādreizējās "Pieškaļu" zemēs izveidojot starpkolhozu dējējvistu fermu un uzceļot dzīvojamās ēkas fermas strādniekiem un viņu ģimenēm. Vistu fermu vēlāk pārņēma kolhozs "Sarkanais karogs".
Kinderdeikas vējdzirnavas
Kinderdeikas vējdzirnavas (nl) ir 19 vējdzirnavu grupa Nīderlandes Dienvidholandes provincē. Tās uzceltas 1738. un 1740. gadā un paredzētas ūdens atsūknēšanai no poldera. Vējdzirnavas ir viens no populārākajiem Nīderlandes tūrisma objektiem un viens no tās simboliem.
Hockeyallsvenskan
Allsvenskan hokeja līga (zināma arī kā Allsvenskan, Hockeyallsvenskan vai Superallsvenskan) ir otra augstākā Zviedrijas hokeja līga aiz Zviedrijas hokeja līgas (SHL). Allsvenskan pašlaik spēlē 14 komandas. Līga izveidojās 1999. gadā, iepriekš tai esot sadalītai divās ziemeļu un dienvidu reģionālajās līgās.
Blown Away
Blown Away ir amerikāņu kantrīdziedātājas Kerijas Andervudas ceturtais studijas albums. Tas tika izdots.
Pēc RIAA sistēmas albums ticis sertificēts ar platīna disku ASV. Saskaņā ar 2013. gada februāra datiem, ASV Blown Away ticis pārdots 1,271 miljonos kopiju. Tādējādi šis ir ceturtais mūziķes albums, kas ticis pārdots vismaz 1 miljonu kopiju. Billboard 200 topā tas debitēja pirmajā vietā (tika pārdoti 267 tūkstoši albuma kopiju), tādējādi viņa kļuva par trešo kantrīdziedātaju ar trim topā pirmajā vietā debitējušiem albumiem. 2012. gadā tas bija septītais vislabāk pārdotais albums ASV.
Dziesmu saraksts
Dziesmu saraksts tika atklāts 2012. gada 26. martā.
1703. gads Latvijā
Šajā lapā ir apkopoti '''1703. gada notikumi Latvijā''', kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Zviedru okupētais Piltenes apgabals bija bija personālūnijā ar Kurzemes un Zemgales hercogu, saglabājot savu autonomiju, statūtus, landtāgu un tiesu. Vidzemes vēsturiskā zeme bija Zviedru Vidzemes sastāvā, bet Latgales vēsturiskā zeme Poļu Vidzemes jeb Inflantijas sastāvā. Turpinājās Lielais Ziemeļu karš.
Notikumi
̈* Kurzemes hercoga atraitne Elizabete Sofija 1703. gada 30. martā Potsdamas pilī otrreiz salaulājās ar Baireitas markgrāfu Kristiānu Ernstu (Christian Ernst von Brandenburg-Bayreuth, 1644–1712) un pārcēlās uz viņai atdāvināto Erlangenes pili. Viņas dēls hercogs Frīdrihs Vilhelms mācījās Erlangenas Bruņinieku akadēmijā.
Lazdonas iela (Rīga)
Lazdonas iela ir iela Rīgā, Latgales priekšpilsētā Maskavas forštatē. Iela sastāv no 2 braukšanas joslām. Lazdonas iela sākas pie krustojuma ar Firsa Sadovņikova ielu un beidzas pie krustojuma ar Daugavpils un Kalna ielu. Lazdonas iela visā garumā ir vienvirziena iela, pa kuru var braukt uz Firsa Sadovņikova ielas pusi. Kopējais ielas garums ir 247 metri.
Vēsture
1852. gada Rīgas ielu sarakstā minēta ar nosaukumu Mazā Kalna iela. 1868. gada adrešu grāmatā tā minēta ar nosaukumu Apbedījumu ielu (Begräbnisstrasse). 1885. gadā to pārdēvēja par Tveras ielu (Twersche Strasse , Тверская улица). Kopš 1923. gada to sauc par Lazdonas ielu.
Ielu savienojumi
Lazdonas iela krustojas ar šādām ielām:
Patriks Pembertons
Patriks Pembertons (es; dzimis ) ir Kostarikas futbolists, vārtsargs, Kostarikas futbola izlases dalībnieks.
1959. gada pasaules čempionāts cīņas sportā
1959. gada pasaules čempionāts brīvā cīņā notika no 1. līdz 4. oktobrim Teherānā (Irāna).
Pardubice
Pardubice (cs) ir pilsēta Čehijas centrālajā daļā, 96 kilometru attālumā no Prāgas. Pardubice atrodas Elbas upes krastos un ir Pardubices apgabala un Pardubices apriņķa centrs.
Vēsture
Pardubice pirmoreiz minēta 1295. gadā, pilsētas tiesības ieguvusi ap 1340. gadu. Ilgu laiku atradās Hābsburgu impērijas sastāvā. No 1918. gada - Čehoslovākijas sastāvā. Kopš 1993. gada - Čehijā.
Ekonomika
Pardubice ir vieta, kur tika radīta un kur ražo vienu no vispazīstamākajām plastikāta sprāgstvielām - Semtex. Pilsētā atrodas naftas pārstrādes, militārās un elektronisko komponentu rūpnīcas.
Cilvēki
Pardubice ir hokejista Jana Bulisa (Jan Bulis, 1978), hokejista Dominika Hašeka (Dominik Hašek, 1965), hokejista Aleša Hemska (Aleš Hemský, 1983) un lingvista Vilēma Matesiusa (Vilém Mathesius, 1882-1945) dzimtā pilsēta
Teizinas miera līgums
Teizinas miera līgums (sv, ru) bija starpvalstu līgums, kuru pēc krievu—zviedru kara beigām 1595. gada 18. maijā parakstīja Krievijas caristes un Zviedrijas karalistes pārstāvji. Krievija atguva Ingriju un Korelu, bet atteicās no pretenzijām uz Igaunijas hercogisti. Līgums noteica Krievijas un Zviedrijas robežu līdz Ziemeļu Ledus okeānam.
Vēsture
Miera līgums pārtrauca 25 gadus ilgušo karu, kas notika Igaunijas, Ingrijas un Karēlijas teritorijā. Izšķirošās kaujas notika 1590. gadā pie Narvas un Ivangorodas cietokšņiem. 20. februārī cietokšņa aizstāvji Kārļa Horna vadībā sāka sarunas par pamieru uz vienu gadu, kuru parakstīja 25. februārī un atstāja Ivangorodas cietoksni. Zviedrijas karalis Juhans III atteicās atzīt Horna parakstīto pamiera līgumu un novembrī zviedru karaspēks neveiksmīgi mēģināja atgūt Ivangorodu. Tajā pašā laikā zviedru karaspēks ieņēma krievu Petsamo klosteri pie Ziemeļu Ledus okeāna. Kad 1592. gada oktobrī Krievijas karaspēks uzbruka Viborgas cietoksnim, 1593. gada janvārī Krievija un Zviedrija noslēdza divu gadu pamieru.
Sarunu vedēji
Zviedrijas puse: karaļa padomnieks Stens Baners (Sten Banér); Kristers Klāsons Horns (Krister Klasson (Horn)); Jērans Boije (Göran Boije); Arveds Eriksons; sekretāri: Niklass Rasks un Hanss Kranks. Krievijas puse: kņazs Ivans Tureņins (Иван Самсонович Туренин); bajārs Ostafijs Puškins (Остафий Михайлович Пушкин); rakstveži Grigorijs Klobukovs (Григорий Иванович Клобуков) un Posņiks Dmitrijevs (Посник Дмитриев). Sarunās kā starpnieks piedalījās Svētās Romas impērijas sūtnis Ērenfrīds fon Minkovičs.
Landskorona
Landskorona ir ciems Šķaunes pagastā, Dagdas novadā. Atrodas 314 km attālumā no Rīgas.
Muižas parks
Aizsargājams dabas objekts ir Landskoronas muižas parks (pl. 6,4 ha), kur aug divi dižkoki – kļava un sudrabkļava. Saskaņā ar 1978.gadā veiktajiem mērījumiem, kļavas stumbra apkārtmērs ir bijis 3,6 m.
Ričards Gīrs
Ričards Tifānijs Gīrs (en; dzimis ) ir amerikāņu aktieris un aktīvists.
Aktiera karjeru sācis 1970. gados ar lomām filmās Looking for Mr. Goodbar (1977) un "Debesu dienas" (Days of Heaven, 1978). 1980. gadā kļuva pazīstams ar lomu filmā "Amerikāņu žigolo" (American Gigolo), kas viņam nodrošināja seksa simbola slavu. Pēc tam filmējies tādās filmās kā An Officer and a Gentleman (1982), "Jaukā sieviete" (1990), "Pirmatnējās bailes" (1996), "Šakālis" (The Jackal, 1997), "Dakteris T un sievietes" (Dr. T & the Women, 2000), "Čikāga" (2002), "Neuzticīgā" (2002), "Naktstauriņa pareģojumi" (2002), "Arbitrāža" (Arbitrage, 2012), "Vēl viena vislabākā eksotiskā viesnīca Kliņģerīte" (2015), Norman: The Moderate Rise and Tragic Fall of a New York Fixer (2016).
Par lomu filmā "Čikāga" Gīrs saņēma Zelta globusa balvu kā labākais aktieris. Šai balvai ticis nominēts vēl par vairākām lomām: An Officer and a Gentleman, "Jaukā sieviete", "Arbitrāža".
B-roll
Kino un televīzijas producēšanā B-roll, B-spole vai B rullis ir papildu vai alternatīvu kadru mijiedarbība ar galveno kadru.
Termins A-roll, kas apraksta galveno video materiālu, ar kuru mijiedarbojas iepriekš minētais B-roll, mūsdienās vairs netiek lietots.
Duklāvi
Duklāvi ir ciems Ogres novada Rembates pagastā. Izvietojies pagasta austrumdaļā dienvidos no Lielvārdes lidlauka 3,8 km no pagasta centra Rembates, 20,5 km no novada centra Ogres un 58 km no Rīgas.
Bridgestone Arena
Bridgestone Arena ir daudzfunkcionāla halle Našvilā, Tenesī, ASV. Tā tika atklāta 1996. gada 18. decembrī. Šeit savas mājas spēles aizvada NHL komanda Našvilas "Predators".
Dānija—Norvēģija
Dānija—Norvēģija bija Dānijas Karalistes un Norvēģijas Karalistes personālūnija no 1380. līdz 1536. gadam un reālūnija no 1537. līdz 1814. gadam. Tās sastāvā bija arī Islande, Grenlande un Fēru salas.
Vēsture
Dānijas un Norvēģijas savienība radās 1380. gadā, kad pēc Norvēģijas ķēniņa Hokona VI Magnusona nāves viņa sieva un Dānija ķēniņa Valdemāra IV meita Margrēte I savu mazgadīgo dēlu Olufu II (1370—1387) pasludināja par Dānijas un Norvēģijas ķēniņu. Kad tikai septiņpadsmit gadus vecais ķēniņš Olufs pēkšņi nomira, Margarēte 1387. gadā kļuva par Dānijas un Norvēģijas ķēniņieni, bet 1389. gadā arī par Zviedrijas ķēniņieni. Margrētes māsas mazdēls Pomerānijas Ēriks 1397. gada 17. jūnijā Kalmarā tika kronēts par pirmo Dānijas, Norvēģijas un Zviedrijas kopvalsts jeb Kalmāras ūnijas ķēniņu.
Pēc tam, kad 1523. gadā Zviedrija izstājās no Kalmāras savienības, 1536. gadā Kopenhāgenas Riksdāgs pieņēma lēmumu pārveidot  Norvēģiju par Dānijas provinci. Lai gan Norvēģija 1660. gadā formāli atguva savu karalistes statusu, tās valstiskās insitūcijas neatjaunoja.
Pēc Napoleona karu laikā 1814. gada 14. janvārī noslēgtā Ķīles miera līguma Norvēģiju atdalīja no Dānijas un pe tā līdz 1905. gadam atradās personālūnijā ar Zviedriju. Islande, Grenlande un Fēru salas palika Dānijas pakļautībā. Islande 1918. gadā kļuva par valsti personālūnijā ar Dāniju, bet 1944. gada 17. jūnijā pasludināja neatkarību.
Zemļa Bunge
Polārā stacija «Zemļa Bunge» (ru) ir slēgta PSRS polārā hidrometeoroloģiskā stacija Arktikā. Izvietojusies Jaunsibīrijas salu arhipelāgā, Koteļnijas salā, Bunges Zemes dienvidos Bunges Zemes augstienē Saņņikova šauruma ziemeļu krastā. Administratīvi ietilpst Sahas Republikas Bulunas ulusā.
Vēsture
Stacija izveidota 1945. gadā (pēc citiem datiem — 1954. gadā). Slēgta 1987. gadā.
Sveķu iela (Jūrmala)
Sveķu iela ir iela Jūrmalā, Dzintaru apkaimē. Sveķu iela sākas krustojumā ar Miera ielu un beidzas krustojumā ar Annas ielu. Kopējais ielas garums ir 100 metri, tai nav seguma. Sveķu ielā satiksmes kustība norit vienā joslā.
Turaidas muiža
Turaidas muiža bija Vidzemes guberņas Lēdurgas-Turaidas draudzes novada muiža, kas izveidojās pie Turaidas viduslaiku pils 13.—16. gadsimtā. Mūsdienās ietilpst Siguldas novada Turaidas ciema, daļēji Siguldas pilsētas teritorijā Gaujas senlejas labajā stāvkrastā. Muižas centrā izveidots Turaidas muzejrezervāts.
Vēsture
Zviedru Vidzemes laikā 1625. gadā Zviedrijas karalis Gustavs Ādolfs Turaidas pilsmuižu uzdāvināja Nilsam Stjernšeldam, bet jau 1652. gadā tā tika pārdota G. V. fon Budbergam. 1638. gada Vidzemes arklu revīzijas dokumentos minēts, ka Turaidas muižai pieder 47 arkli zemes ar 68 saimniecībām, 115 zirgiem un 135 govīm.
Pēc Lielā Ziemeļu kara Turaidas pils zaudēja savu nocietinājuma nozīmi, tomēr tika apdzīvota līdz 1776. gada ugunsgrēkam. 1818. gadā Turaidas pilsmuižu nopirka brīvkungs Kampenhauzens. Vecās pils teritorijā blakus galvenajam tornim (bergfrīdam) tika uzcelts muižas kungu nams, bet rietumu korpusā tika ierīkota klēts. Pārējie mūri tika nojaukti būvmateriālu ieguvei. Pēc dzimtbūšanas atcelšanas 19. gadsimtā pakāpeniski tika atceltas klaušas un muižā sāk strādāt algots darbaspēks — kalpi un muižas ļaudis.
Pēc 1905. gada revolūcijas 1907. gadā Turaidas muižu iegādājās Štēlu fon Holšteinu (Staël von Holstein) dzimta. Pēc 1920. gada agrārās reformas 55 ha muižas zemes ar 7 ēkām līdz 1939. gadam palika muižnieka īpašumā, bet pārējo zemi Turaidas pagasta teritorijā sadalīja 106 jaunsaimniecībās.
Pēc Otrā pasaules kara 1947. gadā muižas centra apsaimniekošanai izveidoja lauksaimniecības arteli “Pamats”. Mūsdienās muižas saimnieciskās apbūves centrs ar 19 ēkām ir Turaidas vēsturiskā centra sastāvdaļa un ietilpst Turaidas muzejrezervātā.
Lapatnīki
Lapatnīki ir ciems Mērdzenes pagastā, Kārsavas novadā. Atrodas 290 km attālumā no Rīgas.
Mora sāls
Mora sāls pieder pie šenītiem jeb Tutona sāļiem, kas ir vielas ar vispārīgo formulu M2I MII(SO4)2·6H2O.
Vēsture
Viela nosaukta vācu ķīmiķa un farmaceita Kārļa Frīdriha Mora (Karl-Friedrich Mohr) vārdā (ķīmiķis atklāja šo sāli 1852. gadā). Kārlis Frīdrihs Mors devis lielu ieguldījumu titrēšanas metožu attīstībā, tai skaitā, izmantojot Mora sāli.
Iegūšana
Mora sāli iegūst, salejot kopā siltus koncentrētus dzelzs(II) sulfāta un amonija sulfāta šķīdumus. Pēc sajaukšanas tos nedaudz paskābina ar sērskābi un maisot atdzesē. Izkritušos smalkos kristālus atdala no šķīduma Bihnera piltuvē un mazgā ar 50% etilspirtu. Pēc tam žāvē vēsā vietā, kamēr kristāli pārstāj pielipt stikla nūjiņai.
Izmantošana
Mora sāli izmanto medicīnā un farmaceitikā dzelzi saturošu medikamentu sastāvā, kā arī urobilīna noteikšanai. Lieto ķīmijas laboratorijās kā parocīgu dzelzs(II) preparātu kālija permanganāta šķīdumu koncentrācijas noteikšanai, kā arī hroma un vanādija koncentrāciju noteikšanai etilspirta un ētera šķīdumos (šeit tiek izmantota dzelzs(II) jona īpašība viegli oksidēties par dzelzs(III) jonu). Ar Mora sāls koncentrētu šķīdumu piesūcina koksni tās aizsardzībai pret trūdēšanu. Mora sāli izmanto speciālā ierīcē — Frikes dozimetrā — lielu gamma starojuma dozu mērīšanai.
Čingishana starptautiskā lidosta
Čingishana starptautiskā lidosta (mn) ir starptautiska lidosta Mongolijas centrālajā daļā, 18 kilometrus uz dienvidrietumiem no valsts galvaspilsētas Ulanbatoras. Nosaukta Čingishana vārdā.
Lidosta dibināta 1957. gadā. Lidosta modernizēta no 1994. līdz 1997. gadam. 2020. gadā plānots sākt jaunas Ulanbatoras starptautiskās lidostas ekspluatāciju, kas atrodas 52 kilometrus no pilsētas centra.
Lidostā regulārus pasažieru aviopārvadājumus 2020. gadā nodrošināja aviosabiedrības Aeroflot, Aero Mongolia, Air Busan, Air China, Angara Airlines, Asiana Airlines, Eznis Airways, Hunnu Air, IrAero, Korean Air, MIAT Mongolian Airlines, SCAT Airlines, Tianjin Airlines, Turkish Airlines. Visu sezonu lidojumi notiek uz 8 valstīm (tās ir Dienvidkoreja, Japāna, Kazahstāna, Krievija, Ķīna, Mongolija, Turcija, Vācija), bet sezonāli - vēl uz 1 valsti (tā ir Taizeme).
Rauma
Rauma ir pilsēta Somijas dienvidrietumos, Botnijas līča krastā. Tā atrodas 92 kilometru attālumā no Turku un 50 kilometru attālumā no Pori.
Raumas vecpilsēta ir iekļauta UNESCO Pasaules mantojuma sarakstā.
Pilsētā bāzēts Somijas hokeja līgas klubs Raumas "Lukko", kas 1963. gadā izcīnīja līgas čempiones titulu.
Raumā atrodas Metsä Fibre celulozes fabrika.
Peso
Peso var būt:
Titānija
Titānija (en) ir lielākais Urāna pavadonis un astotais lielākais pavadonis Saules sistēmā ar 1578 km lielu diametru. To atklāja Viljams Heršels un nosauca Viljama Šekspīra lugas "Sapnis vasaras naktī" (A Midsummer Night's Dream) varones vārdā. Titānija apmēram vienādās proporcijās sastāv no ledus un iežiem. Pavadoņa virsma ir salīdzinoši tumša. Uz Titānijas atrodas vairāki krāteri, kas sasniedz pat 326 km lielu diametru. 1986. gada janvārī Voyager 2 uzņēma vairākas pavadoņa bildes, kopumā ir nofotografēts 40% virsmas.
Hārlova
Hārlova var būt:
Ozolkalni
Ozolkalni var būt:
ELKO Grupa
AS ELKO Grupa ir Latvijā dibināts IT produktu un sadzīves elektronikas izplatītājs. Uzņēmumam ir plašs pārstāvniecību tīkls Eiropā un Centrālāzijā. Grupa pārstāvēta 31 valstī, tai skaitā ar filiālēm 16 valstīs — Latvijā, Igaunijā, Lietuvā, Zviedrijā, Dānijā, Somijā, Islandē, Krievijā, Ukrainā, Rumānijā, Slovēnijā, Slovākijā, Čehijā, Polijā, Melnkalnē un Kazahstānā. ELKO Grupa mātes kompānija atrodas Rīgā, Latvijā.
Vēsture
ELKO Grupa dibināta 1993. gadā.
Jauno varžu apakškārta
Jauno varžu apakškārta (Neobatrachia) ir bezastaino abinieku (Anura) apakškārta, kas apvieno 96% no visiem bezastainajiem abiniekiem, vairāk kā 5000 mūsdienās dzīvojošas varžu un krupju sugas. Tās zinātniskais nosaukums Neobatrachia sastāv no diviem vārdiem un latviski nozīmē "jaunā varde" (neo — jaunais, batrachia — varde), tādējādi atspoguļojot šīs grupas pozīciju evolūcijas gaitā. Šīs apakškārtas vardes ir attīstītākas nekā abas pārējās bezastaino abinieku apakškārtas: primitīvo varžu apakškārtas (Archaeobatrachia) un vidējo varžu apakškārtas (Mesobatrachia) vardes.
Galvenā atšķirība jauno varžu apakškārtas vardēm no pārējām vardēm ir to labi attīstītā anatomija, īpaši skeleta uzbūve, kā arī tām ir atšķirīgas uzvedības modelis un dzīves veids.
Sistemātikas diskusijas
Šīs apakškārtas dzimtas parasti tiek iedalītas 5 virsdzimtās, tomēr šis iedalījums ir strīdīgs un pretrunīgs, tā kā atšķirīgi autori apakškārtai piederošās dzimtas sistematizē atšķirīgās virsdzimtās. Turklāt jaunākajos ģenētiskajos pētījumos ir noskaidrots, ka vairākas dzimtas ir parafilētiskas.
Latvijā
Latvijā sastopamas 3 jauno varžu apakškārtas dzimtas: krupju dzimta (Bufonidae), kokvaržu dzimta (Hylidae) un varžu dzimta (Ranidae). Kopumā tās ir 9 sugas: parastais krupis (Bufo bufo), smilšu krupis (Epidalea calamita), zaļais krupis (Bufotes viridis), parastā kokvarde (Hyla arborea), parastā varde (Rana temporaria), purva varde (Rana arvalis), ezera varde (Pelophylax ridibundus), dīķa varde (Pelophylax lessonae) un zaļā varde (Pelophylax kl. esculentus).
Latvijā visbiežāk sastopamās sugas ir parastā varde un parastais krupis. Toties parastā kokvarde jau tika uzskatīta par zudušu Latvijas faunai. Tomēr 20. gadsimta 90. gados tika uzsākta sekmīga kokvaržu aklimatizācija, tās mākslīgi inkubējot un pēc paaudzēšanas izlaižot piemērotos biotopos.
Sinklērs Lūiss
Harijs Sinklērs Lūiss (en; dzimis, miris ) bija amerikāņu romānu, īso stāstu rakstnieks un dramaturgs.
1930. gadā Lūiss kļuva par pirmo amerikāņu rakstnieku, kas saņēmis Nobela prēmiju literatūrā. Par 1925. gadā izdoto romānu Arrowsmith viņam tika piešķirta Pulicera balva, taču Lūiss no tās atteicās. 1931. gadā iznāca filma Arrowsmith pēc grāmatas motīviem, kas tika nominēta četrām Amerikas Kinoakadēmijas balvām, arī par labāko adaptēto scenāriju. Vēl ir sarakstījis grāmatas Main Street (1920), Babbitt (1922), Elmer Gantry (1927) un Dodsworth (1929). Viņam tikusi veltīta pastmarka ASV Pasta servisa sērijā Great Americans series.
Mālupe (ciems)
Mālupe ir ciems Alūksnes novada Mālupes pagastā, pagasta centrs. Atrodas pagasta rietumu daļā pie autoceļa P41 vietā, kur Mālupes upīte ietek Pededzē, 16 km no novada centra Alūksnes un 216 km no Rīgas. Mālupē atrodas pagasta pārvalde, veco ļaužu pansionāts, bibliotēka, tautas nams, feldšerpunkts, veikals.
Vēsture
Apdzīvotā vieta izveidojusies ap bijušo Mālupes muižas (Mahlup) centru. Attīstījusies kā daudz plašāka pagasta centrs (kopš 1924. gada).
Šaričs
Šaričs (hr, sr; sieviešu dzimtē Šariča) ir serbhorvātu cilmes uzvārds. Cilvēki ar šo uzvārdu:
Džīna Hārlova
Džīna Hārlova (en; dzimusi Harlīna Hārlova Kārpentere (Harlean Harlow Carpenter), mirusi ) bija amerikāņu aktrise.
Mirusi 1937. gadā 26 gadu vecumā filmas Saratoga uzņemšanas laikā. Amerikas Kinoinstitūts Hārlovu ierindoja 22. vietā izcilāko aktrišu sarakstā.
Benuā Konfruā
Benuā Konfruā (fr; dzimis Šerbūrā) ir Francijas šosejas riteņbraucējs, pārstāv UCI WorldTeam komandu .
Karjera
2019. gada jūlijā pirmoreiz tika iekļauts komandas sastāvā startam Tour de France. 2020. gada Tour de France viņš bija kalnu klasifikācijas vadībā 15 posmus, bet noslēgumā šajā kategorijā ieņēma sesto vietu.
2021. gada 22. augustā uzvarēja Bretagne Classic Ouest—France sacensībās, sprintā pārspējot Žiljēnu Alafilipu.
1704. gads Latvijā
Šajā lapā ir apkopoti '''1704. gada notikumi Latvijā''', kuras Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Zviedru okupētais Piltenes apgabals bija personālūnijā ar Kurzemes un Zemgales hercogu, saglabājot savu autonomiju, statūtus, landtāgu un tiesu. Vidzemes vēsturiskā zeme bija Zviedru Vidzemes sastāvā, bet Latgales vēsturiskā zeme Poļu Vidzemes jeb Inflantijas sastāvā. Turpinājās Lielais Ziemeļu karš.
Notikumi
1704. gada 26. jūlijā Krievijas karaspēks cieta sakāvi kaujā pie Jēkabpils.
Klāņezers
Klāņezers (arī Klaņezers, Klaņu ezers, Klāņu ezers) ir lagūnas tipa ezers Ventspils novada Tārgales un Popes pagastos starp Klāņu, Dziru un Stāvu purviem.
Dibens — dūņains, vietām smilšains. Krasti — zemi. Iesākumā ezera noteka bija pa Dižgrāvi, bet, kad no 1929. līdz 1931. gadam tika izrakts Klāņu-Būšnieku kanāls, dabīgā iztece aizsērēja.
Makrofīti — grīšļi, meldri, kosas, glīvenes, lēpes, ūdenszāles, niedres.
Ezerā dzīvo līdakas, raudas, karūsas, asari, līņi un platgalves.
Ivans Bukavšins
Ivans Bukavšins (ru; Rostova pie Donas —  Toljati) bija Krievijas starptautiskais lielmeistars šahā (2011).
Biogrāfija
2008. gadā uzvarējis Krievijas junioru šaha čempionātā U14 vecuma grupā. 2013. gadā izcīnījis bronzas medaļu Krievijas junioru šaha čempionātā U21 vecuma grupā. 2014. gadā uzvarējis Krievijas junioru šaha čempionātā U20 vecuma grupā.
Pārstāvējis Krieviju Eiropas un Pasaules junioru šaha čempionātos, kuros izcīnījis 6 medaļas: 3 zelta (2006. gadā — Eiropas jauniešu šaha čempionātā U12 vecuma grupā, 2008. gadā — Eiropas jauniešu šaha čempionātā U14 vecuma grupā, 2010. gadā — Eiropas jauniešu šaha čempionātā U16 vecuma grupā), sudraba (2005. gadā - Pasaules junioru šaha čempionātā U10 vecuma grupā) un 2 bronzas (2009. gadā — Pasaules junioru šaha čempionātā U14 vecuma grupā, 2010. gadā — Pasaules junioru šaha čempionātā U16 vecuma grupā). 2014. gadā Katovicē izcīnījis bronzas medaļu Pasaules studentu šaha čempionātā.
Pārstāvējis Krievijas komandu Pasaules jauniešu šaha čempionātā U16 vecuma grupā 2009. gadā, un gan komandu, gan individuālajā vērtējumā izcīnījis zelta medaļas.
2013. gadā Sanktpēterburgā kopā ar Pavlo Eļjanovu dalījis pirmo vietu Mihaila Čigorina memoriālā, bet zaudējis papildu mačā. 2014. gadā šajā memoriālā atkārtoti dalījis pirmo vietu, bet atkal zaudējis papildu mačā.
Miris no insulta treniņnometnes laikā. Nāves cēlonis bijis laikus nediagnosticēta aneirisma.
Ludzas iela (Rīga)
Vēsture
1858. gada Rīgas adrešu grāmatā tā minēta ar nosaukumu Lielā Kurpnieku iela. 1868. gada adrešu grāmatā tā minēta ar nosaukumu Lielā Dzirnavu iela (Grosse Mühlenstrasse). 1885. gadā to pārdēvēja par Jaroslavas ielu (Jaroslawsche Strasse, Ярославская улица). Kopš 1923. gada to sauc par Ludzas ielu.
Ielu savienojumi
Ludzas iela krustojas ar šādām ielām:
Ķelnes/Bonnas lidosta
Ķelnes/Bonnas Konrāda Adenauera lidosta (de) ir starptautiska lidosta Vācijā, Ķelnē. Izvietojusies pilsētas dienvidaustrumos Porcas piepilsētā, 15 km no pilsētas centra. Lidosta apkalpo arī 16 km attālo bijušo Rietumvācijas galvaspilsētu Bonnu. Nosaukta pirmā pēckara Vācijas federālā kaclera Konrāda Adenauera vārdā. Lidostai ir trīs skrejceļi, divi pasažieru un viens kravas terminālis. Pēc summārā pasažieru un kravas apgrozījuma piektā noslogotākā lidosta valstī. Ķelnes/Bonnas lidosta ir mezgla lidosta kompānijām Eurowings un Germanwings, kā arī FedEx un UPS Airlines reģionālā bāze.
Vēsture
1938. gadā bijušajā Vānes pļavu armijas poligonā Luftwaffe izbūvēja Ķelnes-Vānes kara lidlauku (Fliegerhorst Köln-Wahn). Pēc otrā pasaules kara to pārņēma Lielbritānijas okupācijas karaspēks, kas lidlauku paplašināja. 1951. gadā lidlauku atvēra civilajai satiksmei, aizvietojot Bucveilerhofas lidostu. 1950. un 1960. gados izbūvēti divi jauni skrejceļi un jauns pasažieru terminālis. Pēc 2002. gada lidostā ienāca vairākas zemo cenu kompānijas, kas palielināja pasažieru plūsmu par vairāk kā 40 %. Lidosta 2015. gadā apkalpoja regulārus reisus uz 115 galamērķiem 35 valstīs.
Obrija Plaza
Obrija Kristīna Plaza (en, dzimusi ) ir amerikāņu aktrise, komiķe, scenāriste un producente.
Savu karjeru sākusi improvizācijas Upright Citizens Brigade Theater Ņujorkā. Piedalījusies NBC situāciju komēdijā "Parki un atpūtas zonas" (Parks and Recreation, 2009—2015), FX drāmas seriālā Legion (2017—2019) un HBO antoloģijas seriālā The White Lotus, par ko saņēmusi Zelta globusa balvas nomināciju.
Piedalījusies tādās filmās kā "Skots Pilgrims pret pasauli" (2010), Safety Not Guaranteed (2012), "Ar ko pārgulēt" (The To Do List, 2013), Life After Beth (2014), "Tiek meklētas partneres kāzām" (2016), The Little Hours (2017), "Ingrīda — pašiņu karaliene" (2017), "Bērnu spēlītes" (2019), "Laimīgākais gadalaiks" (Happiest Season, 2020), Black Bear (2020) un Emily the Criminal (2022).
Brīvības laukums (Tukums)
Brīvības laukums ir laukums Tukumā, viena no centrālajām pilsētas vietām. Cauri gadsimtiem bijusi viena no tirgošanās, satikšanās un svētku vietām pilsētā.
Vēsture
14. gadsimta vidū izveidojies kā Tirgus laukums līdzās Livonijas ordeņa pilij.
1935. gadā tas kļuva par Brīvības laukumu, bet padomju laikos tika pārdēvēts par Sarkano laukumu. 1955. gadā tajā tika uzstādīts Ļeņina piemineklis. Savu nosaukumu tas atguva 1989. gada beigās un 1990. gada pavasarī kļuva par pirmo vietu Latvijā, kur novāca Ļeņina pieminekli.
1995. gadā laukums tika pārbūvēts un mūsdienās tā ir iecienīta atpūtas vieta.
Muzeju sala
Muzeju sala (de) ir nosaukums Šprē upes salas ziemeļu daļai Berlīnē, Vācijā. Šeit atrodas vairāki starptautiski nozīmīgi muzeji (daļa no Berlīnes valsts muzeju grupas). Visi ir mākslas muzeji. Senākais muzejs (Vecais muzejs) tika uzcelts 19. gadsimta 20. gados.
1999. gadā muzeju komplekss tika iekļauts UNESCO Pasaules mantojuma sarakstā.
Rögle BK
Rögle BK ir hokeja komanda, kas bāzēta Engelholmā, Zviedrijā, un spēlē Zviedrijas hokeja līgā. Klubs dibināts 1932. gadā.
No 1992. līdz 1996., kā arī no 2008. līdz 2010. gadam un 2012.—2013. gada sezonā komanda spēlēja Zviedrijas Elitsērijā, tad divas sezonas pavadīja Allsvenskan, bet 2015. gadā atgriezās Zviedrijas augstākajā līgā. 2022. gadā komanda kļuva par Čempionu hokeja līgas uzvarētāju.
1995.—1996. gada sezonā komandā Rögle BK spēlēja latviešu uzbrucējs Harijs Vītoliņš. Kopš 2023. gada komandā spēlē uzbrucējs Rodrigo Ābols.
Līgas apbalvojumi
Komandas spēlētāji, kas saņēmuši līgas apbalvojumus.
Dario Šaričs
Dario Šaričs (hr; dzimis Šibenikā, Horvātijā) ir horvātu basketbolists, spēlē spēka uzbrucēja pozīcijā, Horvātijas jaunatnes izlašu dalībnieks. Pašlaik (2014) pārstāv Turcijas klubu Stambulas "Anadolu Efes".
Karjeru uzsācis Horvātijā. 2013. gadā kļuva par Horvātijas čempionu KK Cibona sastāvā. 2014. gada jūnijā parakstīja līgumu ar Turcijas klubu Stambulas "Anadolu Efes". 2014. gada NBA draftā viņu Orlando "Magic" izraudzījās ar kopējo 12. kārtas numuru, tomēr pēc tam tiesības uz viņu tika atdotas Philadelphia "76ers".
D. Šaričs kopā ar Horvātijas U-16 izlasi 2010. gada Eiropas čempionātā izcīnīja zelta medaļu, pats basketbolists tika atzīts par turnīra vērtīgāko spēlētāju, būdams turnīra līderis vairākos statistikas rādītājos. 2012. gada U-18 čempionātā viņi arī izcīnīja zelta medaļu.
Ticis atzīts par 2013. gada FIBA Eiropas gada labāko jauno spēlētāju.
Zvaigžņu ceļš: Atriebība
"Zvaigžņu ceļš: Atriebība" (en) ir 2002. gada ASV zinātniskās fantastikas filma, kuras režisors ir Stjuarts Bairds. Galvenās lomas filmā atveido Patriks Stjuarts, Džonatans Freikss, Brents Spiners, Maikls Dorns, Levārs Bērtons, Geitsa Makfeidena un Marina Sirtisa. Filmas pirmizrāde notika.
Graivorona
Graivorona (ru) ir pilsēta Krievijā, rajona centrs Belgorodas apgabalā. Pilsēta Atrodas Vorsklas upes krastā Krievijas-Ukrainas pierobežā 78 km no Belgorodas.
Zvaigžņu ceļš: Atriebība
Enterpraiss tiek novirzīts uz Romulusu, tāpēc ka Romulieši it kā vēlas panākt mierizlīgumu. Kapteinis Pikards un viņa brigāde atklāj nopietnus draudus Federācijai pēc tam, kad Praetors Šinzons plāno uzbrukt Zemei.
Graivorona
Vēsture
Par pilsētas dibināšanas gadu tiek uzskatīts 1678. gads, kad Belgorodas metropolīts Misails no Krievijas cara ieguva īpašumā zemes Graivoronkas upes krastos; šajā vietā uzbūvēja nocietinātu apmetni, ko jau ap 1681. gadu pārvērta par cietoksni tirdzniecības ceļu krustojumā. Apmetne tika attiecināta pie Ohtirkas kazaku pulka. Kopš 1721. gada Krievijas Impērijas sastāvā un kopš 1838. gada apriņķa pilsēta. 1918. gadā īslaicīgi ietilpa Ukrainas Tautas Republikas sastāvā, bet 1919. gadā — Dienvidkrievijas Harkovas apgabala sastāvā.
2023. gadā Graivoronas rajonā notika kaujas starp Krievijas opozīciju, kas karo Ukrainas pusē un Krievijas bruņotajiem spēkiem.
Jankarlo Gonsaless
Jankarlo Gonsaless Kastro (es; dzimis ) ir Kostarikas futbolists, aizsargs, Kostarikas futbola izlases dalībnieks. Kopš 2019. gada spēlē MLS kluba Losandželosas "Galaxy" sastāvā.
Lapi (Andzeļu pagasts)
Lapi ir ciems Andzeļu pagastā, Dagdas novadā. Atrodas 260 km attālumā no Rīgas.
Ciema apkārtnē atrodas Lapeits
Dronovka (ciems)
Dronovka (ru) ir ciems Belgorodas apgabala Graivoronas rajonā.
Dronovka atrodas 29 km uz ziemeļrietumiem no Graivoronas. Tuvākā lauku apdzīvotā vieta ir Smorodina.
Iedzīvotāju skaits — 167 cilvēki (2010).
Teitoburgas meža kauja
Teitoburgas meža kauja (de) bija kauja starp Vāra vadīto romiešu un Arminija ģermāņu karaspēku 9. gada septembrī Teitoburgas mežā, kas beidzās ar romiešu sakāvi.
Mūsu ēras sākumā romiešu karavadonis Vārs ar saviem brāļiem veiksmīgas kampaņas rezultātā bija iekarojis ģermāņu apdzīvotās teritorijas starp Donavu un Reinu, kā arī ietiecies ģermāņu zemēs Reinas labajā krastā līdz pat Elbai. Romieši 6. gadā iekarotās teritorijas pasludināja par provinci, ieceļot Vāru par tās pārvaldnieku.
9. gada septembrī romiešu karaspēks — trīs leģioni, trīs kavalērijas vienības un sešas kājnieku kohortas, kam līdzi bija arī karavīru ģimenes un pajūgi ar iedzīvi (12 000 — 27 000 cilvēku), Vāra vadībā izvirzījās no mūsdienu Ziemeļreinas-Vestfālenes rietumdaļas uz Maincu, lai novietotos ziemas nometnē. Ceļā viņus pārsteidza herusku dižciltīgais, kurš par dienestu bija ieguvis romiešu pilsonību un kavalērijas komandiera amatu, Arminijs, paziņojot, ka vairākas ģermāņu ciltis romiešu ceļā ir sacēlušās. Vārs ar savu karaspēku devās Arminija norādītajā virzienā.
Arminijs ar saviem karavīriem iepalika no Vāra karaspēka, apkaujot atpalikušās romiešu vienības. Izšķirošie notikumi norisinājās, kad romieši iegāja Teitoburgas mežā — kalnainā apvidū ar bieziem mežiem Vēzeres kreisā krasta vidusdaļā, kam rudenī raksturīga bieza migla. Trīs dienas, kuru laikā norisinājās kauja, pavadīja spēcīgas lietavas un vējš. Romiešu pajūgi iestiga dubļos, savukārt samirkušie ieroči un bruņas zaudēja savu efektivitāti, iepretīm ģermāņiem, kuru priekšrocība šajā apvidū bija vieglais bruņojums, kas nodrošināja lielāku mobilitāti. Vienlaikus apvidus nebija labvēlīgs aizsardzības būvju celtniecībai.
Sākotnēji mežā heruski un to sabiedrotie Arminija vadībā uzbruka no slēpņiem. Kaujas trešajā dienā, kad romieši nonāca vietā, kur vairs nebija iespējams turēt kaujas ierindu, ģermāņi, sagaidījuši papildspēkus, devās izšķirošajā uzbrukumā. Redzot, ka kauja ir zaudēta, Vārs un viņa tuvākie līdzgaitnieki izdarīja pašnāvību, pēc kā viņa karavīri beidza pretošanos. Tikai neliela daļa romiešu nokļuva gūstā, pārējie tika izkauti.
Kaujas sekas
Neskatoties uz to, ka romieši saglabāja kontroli pār iekarotajām ģermāņu teritorijām Reinas kreisajā krastā, ģermāņiem izdevās nosargāt teritorijas Reinas labajā krastā. Tādējādi, lai arī romieši vairākas reizes iebruka pāri minētajai robežšķirtnei, Ģermānija saglabāja savu patstāvību un netika iekarota. Jau 5 gadus pēc kaujas romiešu karavadonis Germāniks uzsāka plašu un asiņainu atmaksas kampaņu Reinas labā krastā zemēs. To rezultātā izdevās atgūt 2 no 3 zaudētajiem leģiona ērgļiem, kā arī izsirot visu teritoriju līdz pat Elbai. Izdevās arī sagūstīt Arminija sievu Tusneldu, kas tika nogādāta Romā un tika vesta Germānika triumfa gājienā kā kara laupījums. Pašu Arminiju gan notvert vai nogalināt neizdevās. Arī nostiprināties šajā teritorijā Roma vairs nemēģināja.
19. gadsimta sākumā Arminijs, kuru vācieši sāka saukt par Hermani, kā arī pati Teitoburgas kauja kļuva par vienu no vācu nacionālisma simboliem.
Kirgīzu Autonomā Sociālistiskā Padomju Republika
Kirgīzu Autonomā Sociālistiskā Padomju Republika var būt:
Marcipāns
Marcipāns (de, it, no el, Maza — 'miltu izstrādājums' un la — 'maize') ir konditorejas izstrādājums, ko pamatā gatavo no sasmalcinātām mandelēm un cukura, cukura sīrupa (Francijā) vai medus. Pasaulē slavenākie marcipāni ir Lībekas (Lübecker Marzipan) un Kēnigsbergas marcipāns (Königsberger Marzipan).
Līdzīgu izstrādājumu, kam mandeļu vietā izmantoti sasmalcināti persiku un aprikožu kauliņi, sauc par persipānu.
Sastāvdaļas
Marcipāna pamatmasu veido 2/3 nolobītas, applaucētas un sasmalcinātas mandeles un 1/3 cukurs, cukura sīrups vai medus, no kā līdz 10% var būt aizvietots ar invertcukuru. Pēcāk pamatmasai var pievienot arī papildu cukuru, dažādas pārtikas krāsvielas, olas baltumu vai citas piedevas, piemēram, pievienojot marcipāna pamatmasai pūdercukuru, iegūst modelējamo marcipānu.
Ražošana
Marcipāna ražošanu sāk ar mandeļu tīrīšanu īpašās iekārtās, kam seko vairākkārtēja sijāšana un attīrīšana aspirācijas iekārtās, kur no riekstu masas atdala putekļus un citus mehāniskos piemaisījumus. Pēc tam mandeles pāris minūtes applaucē karstā ūdenī ar temperatūru 90—100 °C, un laiž cauri gumijas veltņiem, kas noberž riekstu brūno miziņu.
Noberzto mandeļu kvalitātes pārbaudi veic elektroniski ar fotoelementiem, tām slīdot plūsmā pa lenti, bet tālāko riekstu tīrību novērtē darbinieki, atlasot mandeles ar nepilnīgi noberzto miziņu. Tad mandeles mazgā rotējošā mazgāšanas iekārtā. Tīrās mandeles sajauc, nosver un smalcina smalcināšanas iekārtā, kas sasmalcinātajām mandelēm, atkarībā no receptūras, pievieno arī noteiktu daudzumu cukura, rūgto mandeļu, invertcukura sīrupa un citas sastāvdaļas.
Marcipāna sastāvdaļu maisījums nokļūst veltņu iekārtā, kuras granīta veltņi maisījumu veido smalkā un viendabīgā masā. Tad masu karsē vaļējos rotējošos vara katlos. Karsēšanas laikā iet bojā marcipānā esošie mikroorganismi, no masas iztvaiko mitrums, kā arī veidojas marcipānam raksturīgā garša un smarža. Visbeidzot, marcipāna masu atdzesē un iesaiņo (standartā — 12,5 vai 6,25 kg smagos blokos).
Amonija jons
Amonija jons jeb vienkārši amonijs ir pozitīvi lādēts vairākatomu jons ar formulu NH4+. Ja amonija joniem pievienojas anjoni (negatīvi lādēti joni), veidojas amonija sāļi, kas pieder pie tā dēvētajiem "onija" sāļiem.
Amonija jonam ir tetraedriska forma, kur centrā ir slāpekļa atoms, kam apkārt izvietojušies ūdeņraža atomi. Jona izmērs ir 1,43 Å.
Amonija joni viegli veidojas, amonjakam reaģējot ar skābēm:
Ūdens šķīdumos amonija sāļi disociē:
Emily the Criminal
Emily the Criminal ir 2022. gada ASV kriminālfilma, kuras režisors un scenārija autors ir Džons Petons Fords. Filmā galvenās lomas atveido Obrija Plaza un Teo Rosi.
Amonija jons
Ūdeņraža atomi amonija jonā var tikt aizvietoti ar citiem atomiem, piemēram, fluora atomiem (tetrafluoramonija katjons [NF4]+). Tie var aizvietoties arī ar organiskām grupām. Ja visi ūdeņraža atomi amonija jonā tiek aizvietoti ar metilgrupām, rodas tetrametilamonija jons. Atšķirībā no amonija hidroksīda, kas pastāv (nosacīti) tikai ūdens šķīdumos, tetrametilamonija hidroksīds ir samērā stabila viela.
Emily the Criminal
Filma stāsta par parādu nomocīto Emīliju, kura iesaistās krāpniecībā ar kredītkartēm, kas viņu ieved Losandželosas kriminālajā pasaulē.
Filmas Emily the Criminal pirmizrāde notika 2022. gada Sandensas kinofestivālā. Filma saņēma kritiķu atzinību, īpaši slavējot tās sociālās tēmas un Plazas aktierspēli.
Hazrati Sultons
Hazrati Sultons (uz) ir Hisora grēdas augstākā virsotne uz Uzbekistānas un Tadžikistānas robežas. Tas ir 4643 metrus augsts un ir Uzbekistānas augstākā virsotne. PSRS laikā kalna nosaukums bija PSKP XXII kongresa smaile.
Latvijas Universitātes Romas Katoļu Teoloģijas fakultāte
Latvijas Universitātes Romas Katoļu Teoloģijas fakultāte bija Latvijas Universitātes (LU) fakultāte 1938. — 1940. gadā, kas sāka gatavot akadēmiski izglītotus teologus ar licenciāta un doktora grādu teoloģijā.
Vēsture
1920. gada 3. oktobrī bīskaps Antonijs Springovičs parakstīja lēmumu par Aglonas garīgā semināra dibināšanu, par semināra rektoru kļuva Jāzeps Rancāns. 1924. gadā garīgais seminārs pārcēlās uz ēku Altonavas ielā Rīgā. Pēc papildus vienošanās starp Latvijas Republiku un Svēto Krēslu 1938. gada 28. maijā Universitātes Padome nolēma agrāko LU Teoloģijas fakultāti pārdēvēt par LU Evaņģēliskās teoloģijas fakultāti un 1938. gada 15. septembrī atklāja Latvijas Universitātes Katoļu teoloģijas fakultāti. Par pirmo fakultātes dekānu ievēlēja bīskapu Jāzepu Rancānu.
Okupācijas laikā
Pēc Otrā pasaules kara beigām 1945. gada decembrī pēc arhibīskapa Antonija Springoviča lūguma Latvijas PSR varas iestādes atļāva atjaunot Rīgas Garīgā semināra darbību. Par rektoru kļuva Pēteris Strods (1892—1960), par inspektoru Kazimirs Duļbinskis (1906—1991). 1951. gada janvārī garīgo semināru slēdza, bet 1952. gada pavasarī atļāva darboties divarpus mēnešus pavasarī un tikpat rudenī, pārējā laikā semināristiem bija jāstudē privāti un jāuzturas pie prāvestiem. 1954. gada 18. decembrī garīgajam semināram piešķīra mācību iestādes statusu, un tas atsāka savu darbību pie Svētā Franciska baznīcas Kijevas ielā 16 Rīgā. 1968.-1969. mācību gadā Rīgas Garīgajā seminārā sāka uzņemt studentus no Ukrainas, bet turpmākajos gados arī no Baltkrievijas un Igaunijas, 1978.-1979. mācību gadā seminārs sāka gatavot katoļu priesterus visai PSRS, izņemot Lietuvu. 1980.—1982. gadā pie Svētā Franciska baznīcas uzcēla jaunas Rīgas Garīgā semināra ēkas.
Pēc neatkarības atjaunošanas
Pēc Latvijas neatkarības atjaunošanas Rīgas Garīgo semināru no 1991. līdz 1994. gadam vadīja priesteris Andris Marija Jerumanis, tad līdz 2006. gadam priesteris Antons Justs. 1999. gadā pēc Rīgas metropolijas arhibīskapa ierosmes uz Rīgas Garīgā semināra bāzes nodibināja Laterāna Pontifikālās universitātes Rīgas Teoloģijas institūtu Katoļu ielā 16 Rīgā. Latvijas Republikas un Svētā Krēsla 2000. gada līgumā bija paredzēts, ka Katoļu Baznīcai ir tiesības dibināt augstākās mācību iestādes reliģijas skolotājiem, kuras izsniegs valsts atzītus diplomus. Līgumā bija paredzēts, ka Katoļu Teoloģijas fakultātes atjaunošanu pie Latvijas Universitātes nākotnē risinās sarunās starp Latvijas Republikas valdību un Svēto Krēslu.
Čužu purvs (dabas liegums)
Čužu purvs ir botānisks un ģeoloģisks dabas liegums Tukuma novadā, Kandavas pilsētas dienvidu un Kandavas pagasta centrālajā daļā, ap divus kilometrus uz dienvidiem no Kandavas centra. Ietilpst dabas parkā “Abavas senleja”. Aizņem 99 ha plašu teritoriju, caur kuru izveidota apskates taka. Fizioģeogrāfiski liegums atrodas Austrumkursas augstienes Abavas senlejā. Lieguma teritorija iekļauta aizsargājamo teritoriju sarakstā Natura 2000 kā Abavas senlejas sastāvdaļa ar tās kodu LV0302100, paša lieguma kods Latvijā ir LV0514700.
Vēsture
1903. gadā pie Abavas tika atvērta sēravotu dziedinātava, kura nodega 1922. gadā. Kandavas sēravotu ūdenī koncentrētu ģipša šķīdumu reducē desulfurējoši mikrobi, kā rezultātā rodas sērūdeņradis un kalcija hidrosulfīds. Avoti gadā deva aptuveni 10 000 sēra un dūņu vannu („Kurzemes Balss”, 1928. gada 2. martā).
Dabas liegums izveidots 1927. gadā kā aizsargājamā teritorija “Kandavas sēravotu mežs” un tā tad aizņēma 14,5 hektāru. 1934. gadā teritoriju paplašināja līdz 40 ha, iekļaujot krūmu čužas atradni, jo šeit ir vienīgā dabiskā čužu atradne Latvijā.
1950. gadu sākumā blakus liegumam tika uzsākta saldūdens kaļķu ieguve lauku kaļķošanai, kas turpinājās līdz 1957. gadam. 1957. gadā aizsargājamā teritorija tika paplašināta, lai iekļautu Latvijas purviem retos sēravotus un saldūdens kaļķiežu atradni, kuru agrāk izmantoja derīgo izrakteņu ieguvei. Ar to blakus liegumam tika izveidots ģeoloģisks dabas aizsardzības objekts “Kandavas sēravoti un Čužu saldūdens kaļķu nogulas” 70 ha platībā.
1999. gadā teritoriju pārveidoja par dabas liegumu “Čužu purvs” ar teritorijas kodu 5147 un platību 96 ha. Plāns paredzēja aizsargāt krūmu čužas augteni un tai pieguļošās teritorijas, kurās ietilpst apkārtējie meži, pārejas purvi un dabiskie zālāji. No teritorijas tika izņemts agrāk aizsargājamais “Kandavas sēravotu mežs”. Teritorijā tika atstāta tikai daļa no ģeoloģiskā un ģeomorfoloģiskā dabas pieminekļa "Velna acs avots", kura robežas ir 500 m rādiusā ap to. Ar sēravotiem tieši saistīta kaļķiežu atradnes veidošanās.
2005. gadā teritorijai tika izstrādāts dabas aizsardzības plāns 2005.—2015. gadam. Tā apspriešanas laikā Kandavas dome izrādīja interesi par iespēju atjaunot dziednīcu, par ko tika atbildēts, ka to var darīt pie izplūstošā strauta ārpus lieguma teritorijas. Tāpat tika nolemts neļaut teritorijā veidot ūdenstūristu telšu vietu. Teritorijas pārvaldi realizē Kandavas novada Dome.
Ģeogrāfija
Galvenā lieguma teritorijas daļa atrodas a/s „VAS „Latvijas valsts meži”” Zemgales mežsaimniecības Kandavas iecirkņa valdījumā. Dabas liegumā ir arī 22,1 hektāru privātas zemes, apdzīvotu vietu nav. Liegums aizņem 99 (pēc citiem avotiem, 96) ha platību ap 1,5 km garā Abavas senlejas posmā Abavas kreisajā krastā. Abavas upe norobežo teritoriju no ziemeļiem, uz rietumiem atrodas pļavas, uz austrumiem — mežu masīvs, bet uz dienvidiem galvenokārt viensētas un lauksaimniecības zemes. Iekšējais zonējums liegumā nav izstrādāts.
Purvu divās atšķirīgās daļās sadala Smirnieku strauts. Uz ziemeļaustrumiem no tā ir augstais purvs ar simetrisku kupolu, bet uz dienvidrietumiem zemais purvs, caur kuru no Velna acs avota tek Velna strauts. Absolūtais augstums ir 43—44 m virs jūras līmeņa kupola vidū, tā malas josla Abavas virzienā ir par 5 m zemāka, ar nelielu slīpumu Abavas virzienā.
Kaļķu ieguvei tika norakta aptuveni 3 hektāru liela platība pašreizējās lieguma teritorijas ZA daļā, pēc kā saglabājušies karjeri ar vairākiem sekliem dīķiem.
Uz austrumiem no lieguma vidēji puskilometra attālumā atrodas autoceļš P109 Kandava—Saldus, gar pretējo Abavas krastu ziemeļrietumos ved šoseja P130 (Tukums A10)—Līgas—Veģi—(Kuldīga P120). Caur liegumu ved vairāki zemes ceļi.
Klimats
Liegums atrodas Kurzemes agroklimatiskajā rajonā un Kurzemes augstienes klimatiskajā rajonā, klimats ir mēreni vēss un mitrs. Gada vidējā temperatūra ir 6,2 °C, aukstākais mēnesis — februāris (-4,6 °C), siltākais — augusts (17,1 °C) un gada aktīvo temperatūru summa ir 1800—1900 °C. Bezsala periods — 132 dienas, gada nokrišņu daudzums 650 mm, paaugstināts miglainums.
Aizsargājamās augu sugas
1990. gados liegumā tika konstatētas ap 50 aizsargājamo augu sugas, taču samazinot lieguma teritoriju, vairums no tām palika ārpus aizsargājamās zonas. 2005. gadā tika atrastas 18 Latvijas Sarkanajā grāmatā aizsargājamo augu sugas, tai skaitā:
Pieejamība
Caur purva mitro daļu ved apskates laipa, pa pārējo daļu — zemes ceļi un takas. Laipa nav piemērota cilvēkiem ar kustību traucējumiem, taču pats maršruts atbilst 1. — visvieglākajai pārvietošanās kategorijai. Apskates takas kopgarums ir 2,1 km no autostāvvietas, kas atrodas Kandavas pilsētas dienvidu nomalē Sēravotu ielā. Netālu no takas atrodas sēravoti bez labiekārtotas piekļuves, kā arī mežā ieaugušas balneoloģiskas dziednīcas drupas, kuru uzcēla 1935. gadā, tomēr tās darbu pārtrauca Otrais pasaules karš. Apskates un garšošanas objekts ir no sēravota “Velna acs” iztekošais strauts. Takas apsaimniekotājs ir Kandavas novada pašvaldība.
Dienvidaustrumos, privātā teritorijā “Ķuķu” mājās atrodas kaļķu cepļa drupas, kurš aktīvi darbojās 1930. gados.
Lapoški
Lapoški ir ciems Indras pagastā, Krāslavas novadā. Atrodas 303 km attālumā no Rīgas.
Apdzīvotā vieta atrodas pie autoceļa V630.
Smiltenes iela (Jūrmala)
Smiltenes iela ir iela Jūrmalā, Dzintaru apkaimē. Smiltenes iela sākas pie Dzintaru koncertzāles un beidzas krustojumā ar Rūjienas ielu. Kopējais ielas garums ir 110 metri, tā ir klāta ar asfalta segumu. Smiltenes ielā satiksmes kustība norit vienā joslā. Ielā ir savrupmāju un vasarnīcu apbūve.
Aronijas (ciems)
Aronijas, dažkārt arī Viešļi, ir ciems Ogres novada Jumpravas pagastā. Izvietojies pagasta ziemeļdaļā Gribuļupītes krastā 2,5 km no pagasta centra Jumpravas, 29 km no novada centra Ogres un 65 km no Rīgas.
Mana Khemia: Alchemists of Al-Revis
Mana Kheima: Alchemists of Al-Revis ir lomu videospēle, ko izstrādājusi japāņu kompānija Gust PlayStation 2. 2007. gada 21. jūnijā spēle tika izdota Japānā un 2008. gada 31. martā — ASV. Šī ir viena no spēlēm Gust Atelier sērijā, un ietver elementus no standarta gājienu kaujas spēlēm un alķīmijas. Vēlāk tika izdota arī PlayStation Portable versija, kurā bija jaunas funkcijas, kas nebija PS2 versijā.
Pekinas "Kunlun Red Star"
Pekinas "Kunlun Red Star" ir hokeja komanda, kura bāzēta Pekinā, Ķīnā un spēlē Kontinentālajā hokeja līgā. Mājas spēles komanda aizvada Cadillac Arena hallē. Komanda dibināta 2016. gadā, lai piedalītos Kontinentālajā hokeja līgā. Pirmo mājas spēli klubs aizvadīja 2016. gada 5. septembrī, to noraudzījās nepilni 8000 skatītāju. 2016. gada 18. septembrī komandas mājas spēli pret Ņižņekamskas "Ņeftehimik" apmeklējuši 550 cilvēki, kas ir KHL turnīra antirekords.
Breila
Breila (ro, ) ir pilsēta Rumānijas austrumos, Breilas žudeca administratīvais centrs. 2011. gadā pilsētā dzīvoja 180 tūkstoši iedzīvotāju. Tā ir ostas pilsēta Donavas krastā.
8. sieviešu šaha olimpiāde
8. sieviešu šaha olimpiāde notika no 1978. gada 25. oktobra līdz 12. novembrim Argentīnas galvaspilsētā Buenosairesā.
Vienlaicīgi Buenosairesā notika arī 23. šaha olimpiāde.
Priekšsacīkstes
Olimpiādē piedalījās 32 valstu komandas. Komandas sacentās divos etapos: priekšsacīkstēs un finālos. Priekšsacīkstēs komandas tika sadalītas četrās grupās, no katras grupas divas labākās iekļuva "A" finālā, nākamās divas "B" finālā utt. Priekšsacīkšu rezultāti starp komandām netika pārnesti uz finālu, tāpēc komandas, kas kvalificējās vienā fināla grupa no vienas priekšsacīkšu grupas, šīs olimpiādes turnīros tikās savā starpā divreiz. Visas komandas gan priekšsacīkšu grupās un finālos spēlēja katra ar katru pēc apļa sistēmas. Priekšsacīkšu rezultāti bija šādi: